Zibanejad voitti myös alle 18-vuotiaiden MM-hopeaa vuonna 2011. Turnauksessa Ruotsin varakapteenina toiminut Zibanejad jakoi tehoilla 4+4=8 joukkueen sisäisen pistepörssin voiton Gustav Björklundin kanssa. Zibanejad edusti Ruotsia myös alle 17-vuotiaiden World Hockey Challengessa vuonna 2010. Hän oli tehopisteillä 5+4=9 pronssiin päättyneen turnauksen paras maalintekijä neljän muun pelaajan kanssa sekä Ruotsin paras pistemies.